Diari Oficial de la Generalitat Valenciana


Sumari del DOGV 9648, del 26-07-2023 (2023/7943)

RESOLUCIÓ d'1 de juny de 2023, del secretari autonòmic d'Educació i Formació Professional, per la qual es concedeix una subvenció per al manteniment amb fons públics del Centre d'Educació Especial La Unión, de titularitat de la Mancomunitat de l'Horta Sud, de Torrent.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9648

Data del DOGV
:   26-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7943


Data del document
:   01-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * ajuda pública

RESOLUCIÓ d'1 de juny de 2023, del secretari autonòmic d'Educació i Formació Professional, per la qual es concedeix una subvenció per al manteniment amb fons públics del Centre d'Educació Especial La Unión, de titularitat de la Mancomunitat de l'Horta Sud, de Torrent.  
  
 [2023/7943]  
La disposició addicional segona de la Llei orgànica 8/1985, de 3 de juliol, reguladora del dret a l'educació (LODE), Boletín Oficial del Estado número 159, de 4 de juliol de 1985, estableix com a principi el de la cooperació entre les corporacions locals i l'Administració educativa en el manteniment de centres públics docents, i en relació amb l'article 13 del Reial decret 2274/93, de 22 de desembre, de cooperació de les corporacions locals amb el Ministeri d'Educació i Ciència (BOE 22.01.1994), i de l'article 57.1 i 2 de la Llei 7/1985, de 2 d'abril, reguladora de les bases de règim local  
  
El centre està autoritzat definitivament, quant al seu funcionament en el nivell d'Educació Especial, per Ordre de la Conselleria d'Educació, de 22 d'agost de 2008, per a un total de sis unitats d'Educació Especial Específica.  
D'acord amb el que estableix la disposició addicional setena del Reglament de normes bàsiques sobre concerts educatius, aprovat pel Reial decret 2377/1985, de 18 de desembre (BOE 27 de desembre, núm. 310), el manteniment dels centres docents els titulars dels quals siguen corporacions locals s'efectuarà mitjançant la subscripció dels convenis corresponents amb l'administració educativa competent, la qual cosa en relació amb l'article 168 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, que estableix que la concessió de les subvencions de caràcter nominatiu es formalitzarà mitjançant resolució de la persona titular del departament responsable de la gestió de l'ajuda, i que aquesta tindrà el caràcter de bases reguladores de la subvenció, fan necessària la present resolució.  
Aquesta ajuda pública, de conformitat amb l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOGV 8153, 20 d'octubre), està exempta de notificació a la Comissió Europea, perquè no li és aplicable l'article 107, apartat 1, del Tractat de funcionament de la Unió Europea, en la mesura que no afecta els intercanvis comercials entre els estats membres.  
  
La competència per a dictar la present resolució la ostenta el secretari autonòmic d'Educació i Formació Professional, per delegació, conforme a l'article primer de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, «les resolucions de concessió de subvencions de forma directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.»  
Per tot això, vista la proposta director general de Centres Docents, de conformitat amb aquesta, d'acord amb tot el que s'ha dit anteriorment, resolc:  
  
Primer  
Concedir aquesta subvenció nominativa de concessió directa, que s'empara en l'article 22.2.a de la Llei 38/2003, de 17 de novembre, general de subvencions (BOE 276, 18.11.2003), i en l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (BOE 49, 26 de febrer de 2015, i DOGV núm. 7464, de 12 de febrer de 2015, que estableixen que podran concedir-se de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals [...] La concessió de les subvencions previstes nominativament en la llei de pressupostos de la Generalitat es formalitzarà mitjançant resolució de la persona titular del departament gestor del crèdit pressupostari al qual s'imputa l'ajuda o mitjançant conveni.  
  
Segon  
L'objecte de la present resolució és el manteniment amb fons públics del centre La Unión, amb número de codi 13348083, situat al carrer Caseta de la Capa, 38, de Torrent (València), de titularitat de la Mancomunitat de l'Horta Sud.  
El centre se sotmet a les normes establides en els capítols I, II, III i IV del títol V de la Llei orgànica 2/2006, de 3 maig, d'educació (BOE 4 de maig de 2006, núm. 106), i assumeix les obligacions que es deriven d'aquesta resolució en els termes previstos en l'esmentada llei; en la Llei orgànica 8/1985, de 3 de juliol, reguladora del dret a l'educació (BOE 4 de juliol de 1985, núm. 159), i el Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius (BOE 27 desembre 1985, núm. 310), en allò que no contradiga l'esmentada llei, i altres normes de desplegament que li siguen aplicables.  
  
Tercer  
A aquest efecte la Conselleria d'Educació, Cultura i Esport acorda l'assignació de fons públics a la Mancomunitat de l'Horta Sud per al manteniment amb fons públics de sis unitats d'Educació Especial del centre La Unión de Torrent.  
D'acord amb el que estableix el pressupost per a l'exercici 2023, aprovat per la Llei 9/2022, de 30 de desembre, de Pressupostos de la Generalitat per a l'exercici 2023 (DOGV 9502 / 31.12.2022), l'aportació de fons públics, que ascendirà a un total de sis-cents setanta-quatre mil sis-cents huitanta euros (674.680 €), se satisfaran a càrrec de l'aplicació pressupostària 03.38.51.983.11.05, codi línia 6012000.  
  
  
Quart  
Respecte a la justificació de les quantitats que hagen d'abonar-se a la Mancomunitat de l'Horta Sud, aquesta s'efectuarà de la manera següent:  
a) En el termini màxim de quinze dies hàbils des de la notificació de la present resolució, es justificarà, davant de la Direcció General de Centres Docents, les despeses generades l'últim quadrimestre de l'exercici 2022, i a partir del mes de gener de 2023 fins al mes anterior a la data de signatura de la present resolució.  
b) La resta de justificacions, fins al 31 d'agost de l'any 2023, podrà tindre una periodicitat mensual.  
La Mancomunitat de l'Horta Sud haurà de seguir les instruccions complementàries que, en matèria de justificació de la subvenció concedida, puga emetre la Direcció General de Centres i Personal Docent amb la finalitat d'agilitar l'elaboració de les propostes de pagament.  
  
Es podran realitzar diversos pagaments per l'import de les justificacions a mesura que aquestes siguen aportades, en el termini d'un mes des de la comprovació de la documentació justificativa, o un pagament únic final, per la totalitat de l'import, sempre que no supere el que estableix el resolc tercer de la present resolució.  
  
Cinqué  
La justificació que haja de presentar la Mancomunitat de l'Horta Sud en cadascun dels períodes esmentats haurà de contindre la documentació següent:  
a) Certificat de la intervenció de la corporació referit als salaris bruts meritats pel professorat dels centres en el període de què es tracte, al qual s'adjuntarà una còpia de les respectives ordres de pagament.  
  
b) Certificat de la intervenció de la corporació relatiu a les cotitzacions a la Seguretat Social del professorat dels centres en el període de què es tracte, al qual s'adjuntarà una còpia de les respectives ordres de pagament.  
c) Certificat de la intervenció de la corporació de les despeses de funcionament o de manteniment dels centres en el període de què es tracte i, també, de les despeses de personal d'administració i serveis o de personal complementari dels centres.  
  
Sisé  
De conformitat amb el que es preveu en la Llei general de subvencions, la Llei 38/2003, de 17 de novembre (BOE 18.11.2003), en relació amb el que preceptua l'article 172 de la Llei 1/2015, de 6 de febrer (BOE 26 de febrer de 2015 i DOGV de 12.02.2015), la Mancomunitat de l'Horta Sud se sotmet al compliment de totes les obligacions establides en l'article 14, i serà procedent el reintegrament de les quantitats percebudes i l'exigència d'interessos de demora en els casos previstos en l'article 37.  
  
Seté  
La Mancomunitat de l'Horta Sud es responsabilitza, així mateix, de fer constar en lloc visible del centre el fet que és finançada amb fons de la Generalitat (Conselleria d'Educació, Cultura i Esport).  
  
Huité  
La Mancomunitat de l'Horta Sud de Torrent, com a titular del centre, està obligada a impartir gratuïtament els ensenyaments objecte de la resolució i a realitzar les activitats complementàries i de serveis que, si correspon, es porten a terme, segons el que estableix l'article 51 de la Llei orgànica 8/1985, de 3 de juliol, reguladora del dret a l'educació (BOE 4 de juliol de 1985, núm. 159); el Reial decret 1694/1995, de 20 d'octubre (BOE 1 de desembre, núm. 287), que regula les activitats complementàries, les activitats extraescolars i els serveis complementaris, i la corresponent normativa de desplegament.  
  
La Mancomunitat de l'Horta Sud, com a beneficiària de la subvenció, podrà subcontractar, totalment o parcialment, l'activitat subvencionada.  
  
Nové  
La Mancomunitat de l'Horta Sud, com a titular del centre de referència, i la Conselleria d'Educació, Cultura i Esport col·laboraran en l'escolarització i el compliment de les normes d'admissió d'alumnat a què es refereix l'article 84 de la Llei orgànica 2/2006, de 3 de maig, d'educació.  
  
Desé  
La provisió de vacants de professorat del centre s'efectuarà pel procediment general establit per a l'accés a funcionaris de la Mancomunitat de l'Horta Sud. S'haurà de comunicar a la Direcció Territorial d'Educació de València en el termini de deu dies des que les esmentades vacants siguen cobertes. El professorat haurà de reunir la titulació necessària per a impartir els ensenyaments corresponents, de conformitat amb el que disposa el Reial decret 132/2010, de 12 de febrer (BOE 12 de març de 2010, núm. 62), pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària.  
  
  
Onzé  
La Mancomunitat de l'Horta Sud està obligada a tindre en funcionament les unitats escolars d'Educació Especial Específica que tinga autoritzades el centre.  
  
Dotzé  
Minoració, anul·lació i reintegrament de les subvencions.  
1. Es reduirà proporcionalment la subvenció en cas que la justificació de les despeses realitzades no aconseguisca la quantia atorgada, així com quan havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'entitat interessada.  
3. En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.  
4. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.  
5. La Conselleria d'Educació, Cultura i Esport es reserva el dret a realitzar quantes inspeccions tècniques i administratives es consideren necessàries a fi de conformar la correcta execució de l'actuació subvencionada.  
  
Tretzé  
Aquestes subvencions es regiran, a més de per el que es disposa en aquesta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat per Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que siguen aplicables.  
  
Catorzé  
Com a requisit previ per al pagament de la subvenció, la Mancomunitat de L'Horta Sud haurà d'acreditar estar al corrent en el compliment de l'obligació de retre comptes anuals a la Sindicatura de Comptes, de conformitat amb la normativa aplicable.  
  
Quinzé  
Per a la comprovació material de la realització efectiva de l'activitat, l'existència de la condició o el compliment de la finalitat, s'estableix el pla de control en els termes establits en l'article 169 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions. El tipus de control a realitzar serà administratiu, basat en la documentació aportada per cada entitat o persona física juntament amb la seua sol·licitud i, posteriorment, com a justificació de la subvenció que sol·licita. A tal fi, se supervisarà tota la documentació exigida en aquesta resolució, i es requerirà, si escau, l'aportació de tots aquells documents complementaris que resulten precisos per a comprovar, verificar i aclarir tots els extrems que així ho exigisquen.  
  
Setzé  
Protecció de dades personals.  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46474 València. Correu electrònic:  
rnhifngofrdzadcqbrhcrgzy@ehg.ch.  
b) Delegació de Protecció de Dades de la Generalitat. Passeig de l'Albereda, 16. 46144 València. Correu electrònic: fht@syd.qw.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:  
http://www.gva.es/va/proc19970.  
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament anomenat Ajudes, beques i subvencions, accessible en www.ceice.gva.es/registre-de-tractament-de-dades.  
  
Desseté  
D'acord amb el que estableix l'article 65 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, aquesta ajuda serà compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sempre que la suma d'aquestes no supere el cost de l'activitat subvencionada.  
  
Dihuité  
La present resolució produirà efectes des de l'endemà de la seua notificació i tindrà vigència per a l'any 2023.  
Així mateix aquesta resolució serà objecte de publicació en el Diari Oficial de la Generalitat Valenciana.  
De conformitat amb el que s'estableix en els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició s'haurà d'interposar davant de la consellera d'Educació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificació d'aquesta resolució  
  
València, 1 de juny de 2023.- El secretari autonòmic d'Educació i Formació Professional (p. d. R13.04.2022; DOGV 9328, de 29.04.2022): Miguel Soler Gracia.